Comhairliúchán Poiblí ar Phá Maireachtála a thabhairt isteach de réir a chéile

Is é an cuspóir atá leis an gcomhairliúchán seo, do chuid tuairimí a lorg ar mholtaí an Choimisiúin um Pá Íseal maidir le Pá Maireachtála a thabhairt isteach de réir a chéile atá á mbreithniú anois ag an Tánaiste agus ag an Aire Fiontar, Trádála agus Fostaíochta, agus ar an ‘Moladh Léiritheach’ atá ceangailte ar sampla léiritheach é de bhealach amháin a bhféadfaí pá maireachtála a chéimniú isteach.

Iarradh ar an gCoimisiún um Pá Íseal (CPI) scrúdú a dhéanamh ar an ngealltanas i gClár an Rialtais “dul i dtreo pá maireachtála thar shaolré an Rialtais” agus moltaí a dhéanamh maidir leis an dóigh is fearr chun an gealltanas seo a bhaint amach.

Rinne an CPI 18 moladh san iomlán maidir leis an dóigh is fearr ar féidir pá maireachtála a thabhairt isteach de réir a chéile.

Is iad seo a leanas na príomh-mholtaí maidir le pá maireachtála a chur i bhfeidhm:

* Cur chuige tairsí seasta a ghlacadh chun pá maireachtála a ríomh (seachas Íoschaighdeán Bunriachtanach Maireachtála / cur chuige “ciseán earraí”) agus an tairseach sheasta a shocrú ag 60% den phá meánach sa gheilleagar;
* Dul ar aghaidh go pá maireachtála de 60 % den mheánphá ar fud an gheilleagair trí choigeartú de réir a chéile ar an íosphá thar thréimhse nach faide ná cúig bliana;
* Gan aon éagsúlacht earnála nó réigiúnach sa phá maireachtála a bheith ann; agus
* Tar éis 60 % den spriocphá meánach a bhaint amach, faoi réir measúnú ar thionchar an dul chun cinn go dtí an 60 %, ba cheart don Choimisiún measúnú a dhéanamh ar an bpraiticiúlacht eacnamaíoch a bhaineann leis an spriocráta tairsí a mhéadú de réir a chéile i dtreo 66 % den mheánphá.

Tá cóipeanna de Thuarascáil Pá Maireachtála an CPI agus den tuarascáil taighde a ghabhann léi ó Ollscoil Mhá Nuad ar fáil ag [gov.ie - Publications from the Low Pay Commission (www.gov.ie)](https://www.gov.ie/en/collection/9f6d7b-low-pay-commission-publications/).

Tá ‘Moladh Léiritheach’ ina léirítear an dóigh a bhféadfaí pá maireachtála a thabhairt isteach de réir a chéile ar fáil ag [Pá Maireachtála a thabhairt isteach de réir a chéile – Moltaí Léiritheacha (PDF)](https://enterprise.gov.ie/en/consultations/consultations-files/pa-maireachtala-a-thabhairt-isteach-de-reir-a-cheile-moltai-leiritheacha.pdf).

Déanfaidh an Tánaiste na haighneachtaí seo a mheas i gcomhthéacs na moltaí a chríochnú maidir le pá maireachtála a thabhairt isteach de réir a chéile.

D’ainm: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eagraíocht (más cuí): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uimhir Ghutháin: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ríomhphost: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cuir in iúl má tá an aighneacht seo á déanamh i gcáil phearsanta/fostaí, i gcáil fostóra nó thar ceann d’institiúide, d’eagraíochta nó do ghrúpa.

Ainm na cuideachta, na hinstitiúide, na heagraíochta nó an ghrúpa atá clúdaithe san aighneacht seo:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iarrtar ar fhreagróirí a n-aighneachtaí a dhéanamh ar ríomhphost chuig:

livingwage@enterprise.gov.ie

**Is é an dáta deiridh le haghaidh aighneachtaí ná am scoir gnó Dé Céadaoin, an 17 Lúnasa 2022**

# Cúlra

In 2021, d’iarr an Tánaiste ar an gCoimisiún um Pá Íseal (CPI) scrúdú a dhéanamh ar an ngealltanas i gClár an Rialtais “dul i dtreo pá maireachtála thar shaolré an Rialtais” agus moltaí a dhéanamh maidir leis an dóigh is fearr chun an gealltanas seo a bhaint amach.

Chun an Rialtas a chur ar an eolas faoi na moltaí maidir leis an gcur chuige is fearr chun gealltanas an Chláir Rialtais a bhaint amach, rinne an CPI taighde a choimisiúnú chun scrúdú a dhéanamh ar dhearadh pá maireachtála i gcomhthéacs na hÉireann. Grúpa taighdeoirí ó Ollscoil Mhá Nuad a rinne an taighde seo agus breithníodh na himpleachtaí polasaí, sóisialta agus eacnamaíocha a bhaineann le bogadh chuig pá maireachtála chomh maith leis an bpróiseas trína bhféadfadh Éire dul i dtreo pá maireachtála a chur i bhfeidhm. D’eagraigh an CPI comhairliúcháin spriocdhírithe le líon teoranta páirtithe leasmhara agus comhlachtaí ionadaíocha maidir le pá maireachtála a thabhairt isteach in Éirinn.

Chuir an CPI a thuarascáil agus a mholtaí faoi bhráid an Tánaiste agus an Aire Fiontair, Trádála agus Fostaíochta an 31 Márta 2022.

Chun a chinntiú go ndéantar tuairimí na bpáirtithe leasmhara go léir a mheas, táthar ag iarraidh aighneachtaí anois le linn tréimhse sé seachtaine comhairliúcháin phoiblí ón 15 Meitheamh go dtí an 27 Iúil 2022.

# Foilsiú Aighneachtaí Comhairliúcháin agus Saoráil Faisnéise

Pléifear le haon fhaisnéis phearsanta, a thugann tú go deonach don Roinn seo, leis na caighdeáin is airde slándála agus rúndachta, go docht de réir Achtanna um Chosaint Sonraí 1988 agus 2018. Tabhair faoi deara, áfach, an méid seo a leanas:

* Déanfar an fhaisnéis a chuirtear ar fáil san fhoirm aighneachta a roinnt leis na Ranna Rialtais agus na heagraíochtaí Stáit ábhartha le linn an phróisis athbhreithnithe.
* Foilseoidh an Roinn toradh na n-athbhreithnithe agus na n-aighneachtaí a gheofar faoin gcomhairliúchán seo ar a suíomh Gréasáin, agus
* Ar an ábhar go bhfuil faisnéis a fhaigheann an Roinn faoi réir an Achta um Shaoráil Faisnéise, d’fhéadfadh sé go mbreithneofaí ar an bhfaisnéis sin a nochtadh faoin Acht um Shaoráil Faisnéise. Rachaidh an Roinn i gcomhairle leat maidir le faisnéis den sórt sin sula gcinnfidh sí ar cheart di í a nochtadh.
* Más mian leat faisnéis a mheasann tú atá íogair ó thaobh na tráchtála de a chur isteach, cuir an fhaisnéis sin in iúl i d’aighneacht agus tabhair fáthanna lena chur síos di go bhfuil sí íogair ó thaobh na tráchtála de.

# Nóta maidir le Freagraí

Moltar do fhreagróirí a gcuid freagraí a choinneáil gonta ar gach ceist. Freagair aon cheist a bhaineann leat féin nó le d’eagraíocht.

**Prionsabal 1 – Pá Maireachtála a Ríomh**

Agus é i mbun plé, bhreithnigh an CPI cur chuige tairsí seasta nó Cur Chuige Íoschaighdeáin Mhaireachtála (MESL) a mholadh, i.e. cur chuige ciseán earraí.

|  |
| --- |
|  |

 Ceist 1 - An aontaíonn tú leis an moladh gur cheart cur chuige tairsí seasta a úsáid chun pá maireachtála a ríomh?

**Prionsabal 2 – Ráta Tairsí Seasta**

Mhol an CPI cur chuige tairsí seasta a úsáid a bheadh socraithe ag 60% den mheánphá

Ceist 2 – An aontaíonn tú gur cheart an ráta seasta tairsí a shocrú ag 60% den mheánphá?

|  |
| --- |
|  |

**Prionsabal 3 – Amlíne**

Mhol an LPC go ndéanfaí coigeartú ar phá maireachtála ag 60% laistigh de thréimhse nach faide ná cúig bliana. Is éard atá sa ‘Moladh Léiritheach’ léiriú de chur i bhfeidhm de réir a chéile ar feadh ceithre bliana i dtreo pá maireachtála, thar an tréimhse 2023 go 2026 agus ag glacadh leis go dtiocfaidh méadú meánach 3% ar an meánphá ainmniúil.

Ceist 3 – An aontaíonn tú leis an amlíne léiritheach ceithre bliana chun pá maireachtála a bhaint amach, faoi 2026?

|  |
| --- |
|  |

**Prionsabal 4 – Éagsúlacht Réigiúnach**

Mhol an CPI nár chóir go mbeadh aon éagsúlacht réigiúnach sa phá maireachtála.

Ceist 4 – An aontaíonn tú leis an moladh nár cheart go mbeadh aon éagsúlachtaí réigiúnacha ann?

|  |
| --- |
|  |

**Prionsabal 5 – Éagsúlacht Earnála**

Mhol an CPI nár chóir go mbeadh aon éagsúlacht earnála sa phá maireachtála.

Ceist 5 - An aontaíonn tú leis an moladh nár cheart go mbeadh aon éagsúlachtaí earnála ann?

|  |
| --- |
|  |

**Prionsabal 6 – Tacaíocht le Fostóirí**

Mhol an CPI gur cheart smaoineamh ar an dóigh ar féidir tacaíocht a thabhairt d’fhostóirí a bhfuil líon suntasach fostaithe ar phá íseal acu agus iad ag dul de réir a chéile i dtreo pá maireachtála.

Ceist 6 - An aontaíonn tú leis an moladh gur cheart tacaíocht a thabhairt d’fhostóirí áirithe agus an pá maireachtála á thabhairt isteach de réir a chéile? Má aontaíonn, cén cineál tacaíochta ba chóir a bheith ann?

|  |
| --- |
|  |

|  |
| --- |
|  |

**Tuairimí ar bith eile**